ધો.૧૦ અને ૧૨ સામાન્ય પ્રવાહની બોર્ડ પરીક્ષામાં સ્કૂલમાં ભણતા અને એનરોલ થયેલા રેગ્યુલર સાથે ખાનગી ઉમેદવારો પણ પરીક્ષા આપતા હોય છે,ત્યારે છેલ્લી કેટલીક પરીક્ષાઓમાં બોર્ડને આ ખાનગી ઉમેદવારો દ્વારા ચોરીનું પ્રમાણ વધતુ હોય અને ખાસ કરીને ખાનગી ઉમેદવારો ગામડાના કેન્દ્રોમાંથી ફોર્મ ભરી દઈને ચોરી કરતા હોવાનું ધ્યાને આવ્યુ હતું. આ ઉપરાંત ખાનગી ઉમેદવારો મોટી ઉંમરના હોઈ ધો.૧૦-૧૨ના ૧૫થી૧૭ વર્ષના વિદ્યાર્થીઓને પરીક્ષા દરમિયાન લખાવવા માટે દબાણ કરી તેઓને હેરાન કરતા હોવાનું ખલેલ પહોંચાડતા હોવાનું પણ ધ્યાને આવ્યુ હતું.જેને લઈને હવે આગામી બોર્ડ પરીક્ષામાં ખાગની ઉમેદવારો થતી ચોરીનું પ્રમાણ રોકવા અને રેગ્યુલર વિદ્યાર્થીઓની પરીક્ષા તથા પરિણામ પર અસર ન થાય તે માટે ખાનગી ઉમેદવારોની પરીક્ષાઓની બેઠક વ્યવસ્થાથી માંડી ટાઈમટેબલમાં પણ ફેરફાર કર્યો છે.બોર્ડ દ્વારા ધો.૧૦ના ખાનગી ઉમેદવાોરની પરીક્ષા હવેથી જે તે ગામડાના પેટા કેન્દ્રમાંથી નહી પરંતુ જીલ્લા મથકેથી મુખ્ય કેન્દ્રોમાંથી પરીક્ષા લેવાશે. જ્યારે ધો.૧૨ના સામાન્ય પ્રવાહના ખાનગી ઉમેદવારોની પરીક્ષા હવેથી ધો.૧૨ના રેગ્યુલર વિદ્યાર્થીઓ સાથે નહી લેવાય પરંતુ અલગથી લેવાશે.એટલે કે તેઓની પરીક્ષાનો કાર્યક્રમ અલગ રખાશે. હાલ એવી વિચારણા કરાઈ છે કે ધો.૧૨ સામાન્ય પ્રવાહના ખાનગી ઉમેદવારોની પરીક્ષા અલગથી ધો.૧૨ સાયન્સના ચોથા સેમેસ્ટરની પરીક્ષા સાથે માર્ચના એન્ડમાં લેવી. અત્યાર સુધી ખાનગી ઉમદાવોરની પરીક્ષા રેગ્યુલર વિદ્યાર્થીઓની સાથે જ લેવાતી અને તેઓની જેે કેન્દ્રોમા પરીક્ષા ગોઠવાતી તે જ કેન્દ્રોમાં ખાનગી ઉમેદવારો પણ પરીક્ષા આપતા હતા.